ČSOB Finančná skupina
ČSOB Finančná skupina
-
jedna z najväčších a najsilnejších finančných skupín na Slovensku
-
široké portfólio bankových a poistných produktov pre retailovú aj korporátnu klientelu
-
poskytovanie finančných služieb prémiovej kvality
- Misia a hodnoty
- História
- Ocenenia
- Skupina KBC
- ČSOB Real
Sme jednou z najväčších a najsilnejších finančných skupín na Slovensku. Vďaka svojím členom vynikáme širokým portfóliom služieb a produktov, medzi ktorými nechýbajú hypotéky, spotrebné úvery, sporiace a investičné produkty, bežné účty, ale i poistenie, stavebné sporenie, lízing či faktoring. Do ČSOB Finančnej skupiny patrí ČSOB Banka, ČSOB Poisťovňa, ČSOB Stavebná sporiteľňa, ČSOB Leasing, KBC Asset Management a ČSOB nadácia.
Pod značkou ČSOB. Pre Vás osobne.
Našim cieľom je sprostredkovať vám komfort finančných služieb na úrovni bez ohľadu na to, kde sa práve nachádzate. Prostredníctvom moderných komunikačných technológií ponúkame, či už z pohodlia vášho domova alebo prostredia našich pobočiek, profesionálny servis založený na pochopení vašich individuálnych potrieb.
Zakladáme si na osobnom prístupe ku klientovi, a preto sme tu vždy PRE VÁS OSOBNE.
Vo vzťahu ku klientovi vyznávame hodnoty:
Efektivita
Hľadáme a ponúkame riešenia, ktoré sú pre vás optimálne z hľadiska podmienok aj ceny. Uvedomujeme si, že váš čas je vzácny, a preto sa snažíme naše procesy neustále zefektívňovať, aby ste mali priestor venovať sa veciam, ktoré sú pre vás skutočne dôležité.
Inšpirácia
Váš názor, požiadavky a potreby sú pre nás motiváciou pre ďalšie zlepšovanie.
Rešpekt
Vážime si, že si klienti zvolili práve naše služby, a preto k nim a ich požiadavkám pristupujeme s náležitým rešpektom a dôležitosťou.
2011
Cestou inovácií
ČSOB Finančná skupina nastúpila na trend inovácií. Vývojom inovatívnych produktov a služieb chce primárne spohodlniť a zjednodušiť svojim klientom každodenný kontakt s financiami.
2011
predaj ČSOB d.s.s.
Akcie spoločnosti ČSOB d.s.s. boli 17. mája 2011 na základe súhlasu NBS predané Poštovej banke.
2009
Kúpa Istrobanky
S cieľom zvýšenia trhového podielu na Slovensku pristúpil akcionár KBC 1. júla 2009 k odkúpeniu Istrobanky – dovtedy patriacej do rakúskej skupiny Bawag PSK. ČSOB sa týmto posilnením stala na slovenskom bankovom trhu štvorkou nielen vo vkladoch, ale aj v objeme úverov.
2008
Vznik slovenskej ČSOB
K 1. januáru 2008 sa ČSOB na Slovensku osamostatnila od ČSOB Praha a stala novou akciovou spoločnosťou. 100 % vlastníkom slovenskej ČSOB zostala aj naďalej KBC Bank.
2006
Vznik ČSOB Finančnej skupiny
Snaha sústrediť všetky svoje dcérske spoločnosti pod jednu "strechu" vyústila do vytvorenia ČSOB Finančnej skupiny. Jej súčasťou sú: ČSOB Banka, ČSOB Poisťovňa, ČSOB stavebná sporiteľňa, ČSOB Leasing, ČSOB Asset Management, ČSOB d.s.s. a ČSOB Factoring.
2004
Založenie ČSOB d.s.s
ČSOB d.s.s. vznikla v zmysle zákona o dôchodkovom sporení.
2002
Začiatok bankopoisťovacieho modelu
Základným krokom k preneseniu bankopoisťovacieho konceptu na Slovensko bola kúpa ERGO poisťovne, ktorá sa následne premenovala na ČSOB Poisťovňu. O rok na to sa poistné produkty začali predávať cez bankovú sieť.
1999
Vstup akcionára KBC Bank
Výsledkom privatizácie bankových domov vo vtedajšom Československu bol predaj akcií ČSOB belgickej banke KBC Bank, ktorá patrí do finančnej skupiny KBC Group N.V. – jednej z najväčších a najsilnejších finančných skupín v Európe.
1989
Rozšírenie poskytovaných služieb
Po nežnej revolúcii rozšírila ČSOB svoje služby z vtedajších podnikov zahraničného obchodu aj o služby pre novovznikajúce podnikateľské subjekty a fyzické osoby. S produktovou expanziou súviselo aj zvýšenie počtu obchodných miest/pobočiek.
1964
Vznik Československej obchodnej banky
Na založení ČSOB sa podieľal štát prostredníctvom majoritného akcionára Štátnej banky Československej. Vo vtedajšom Československu bola ČSOB jedinou bankou, ktorá zabezpečovala financovanie zahraničného obchodu a dohľad nad pôžičkami v zahraničných menách z medzinárodných trhov.
Skupina KBC patrí medzi popredné finančné skupiny v Európe. Je vyprofilovanou bankopoisťovacou skupinou, ktorá poskytuje bankové a tiež poistné produkty a služby prostredníctvom spoločných obchodných zastúpení a pobočiek. Bankopoisťovací koncept, založený na základe potrieb klientov, umožňuje Skupine KBC kedykoľvek pružne zareagovať na meniace sa trhové podmienky a flexibilne ponúkať depozitné produkty, produkty životného poistenia či investičné produkty.
Cieľové segmenty
Primárnymi cieľovými segmentmi Skupiny KBC sú retailoví klienti, malí a strední podnikatelia, korporátna klientela, ako aj klienti privátneho bankovníctva.
Zastúpenie
Okrem výrazného podielu na domácom trhu v Belgicku pôsobí aj v krajinách strednej a východnej Európy. Významné pozície zastáva predovšetkým na bankopoistných trhoch v Českej republike, na Slovensku, v Maďarsku a Bulharsku. Práve týchto päť krajín predstavuje hlavné trhy Skupiny KBC, na ktoré sa sústreďuje. Svoje zastúpenie má však i v ostatných krajinách vo svete. Sídlo Skupiny KBC je v Bruseli.